Tomas Nipernadis

Tomas Nipernadis () – estų rašytojo August Gailit novelių romanas, išleistas 1928 m.Valvi Strikaitienė. August Gailit. Visuotinė lietuvių enciklopedija. Nuoroda tikrinta 2025-01-31.

Romanas Estijoje iš karto labai išpopuliarėjo. A. Gailit už jį skirta Estijos valstybinė premija, o pagrindinis veikėjas tapo toks populiarus, kad jam įamžinti pastatyti trys paminklai.Tomasz Zubiński: Historia literatury estońskiej od początków piśmiennictwa do roku 1940. Toruń: Wydawnictwo Adam Marszałek, 2013, s. 226. ISBN 978-83-7780-566-4. „Tomą Nipernadį“ galima laikyti pirmuoju estų pikareskiniu romanu, be kita ko, jis lyginamas su „Don Kichotu“.Vgl. Epp Annus, Luule Epner, Ants Järv, Sirje Olesk, Ele Süvalep, Mart Velsker: Eesti kirjanduslugu. Tallinn: Koolibri 2001, S. 302.

 Personažas 

Kūrinys sudarytas iš septynių atskirų dalių, kurias sieja pagrindinis veikėjas – plepus, linksmas bastūnas, krečiantis eibes ir besigiriantis nebūtais dalykais. Pavasarį palikęs miestą, jis patraukia į kelionę be tikslo, trunkančią iki žiemos. Veiksmas vyksta tarpukario Estijos Pernu apylinkėse.Tomasz Zubiński: Historia literatury estońskiej od początków piśmiennictwa do roku 1940. Toruń: Wydawnictwo Adam Marszałek, 2013, s. 222. ISBN 978-83-7780-566-4. Kiekvienoje dalyje pagrindinis veikėjas aplanko vis kitas vietas ir patiria įvairių nuotykių.Tomasz Zubiński: Historia literatury estońskiej od początków piśmiennictwa do roku 1940. Toruń: Wydawnictwo Adam Marszałek, 2013, s. 222. ISBN 978-83-7780-566-4.

Iš pirmo žvilgsnio Nipernadis atrodo apsimetėlis, kuris savo lakia vaizduote, pomėgiu pasakoti istorijas ir prasimanymais apdumia moterims akis, kad šios jį įsimylėtų, o paskui dingsta iš jų gyvenimo. Visgi galiausiai paliktos moterys nelieka apgautos, nes entuziastingas poetas atvėrė joms akis į kitą pasaulį, į alternatyvas ir svajones. Šitaip jis galiausiai suteikė joms viltį, kad savo gyvenime gali pasiekti kažką daugiau. Galų gale patį apsimetėlį apninka melancholija, kai atėjus žiemai turi grįžti namo.Cornelius Hasselblatt: Geschichte der estnischen Literatur. Berlin, New York 2006 (ISBN 3-11-018025-1), S. 474–476.

A. Gailit sukurti pagrindinį veikėją įkvėpė estų poetas-klajūnas Kristjan Jaak Peterson. Vardas Tomas kilęs iš Senojo Tomo (Vana Toomas), Talino sergėtojo, o pavardė autoriui atėjo į galvą, besiklausant kažkieno žingsnių teatre.Tomasz Zubiński: Historia literatury estońskiej od początków piśmiennictwa do roku 1940. Toruń: Wydawnictwo Adam Marszałek, 2013, s. 225. ISBN 978-83-7780-566-4. 

 Vertimai ir adaptacijos 
1931 m. knyga išversta į vokiečių, o vėliau į olandų (1942 m.), prancūzų (1946 m.) ir anglų (1952 m.) kalbas. 1938–1939 m. į lenkų kalba išverstas kūrinys (vertė Alicja Maciejewska, jai talkino Zofia Nałkowska) buvo išleistas dalimis žurnale „Czas“; kaip atskira knyga, lenkų kalba išleistas 1988 m.Tomasz Zubiński: Historia literatury estońskiej od początków piśmiennictwa do roku 1940. Toruń: Wydawnictwo Adam Marszałek, 2013, s. 227. ISBN 978-83-7780-566-4. Lietuvių kalba išleistas 1938, 1951 ir 1971 m.

Romanas Estijoje ne sykį adaptuotas teatrui – 1938, 1939, 1942 ir 1965 m. Holivude pagal romaną planuota pastatyti filmą, tačiau tam sukliudė ekonominė krizė. Romanas ekranizuotas 1983 m. Estijoje (filmą režisavo Kalio Kiiska).

 Estijos kultūroje 
Šis kūrinys iki šiol užima ypatingą vietą estų kultūrinėje sąmonėje, ekspertų sudarytame 50 geriausių estų romanų sąraše jis įrašytas 5 numeriu.Andres Langemets: Viiskümmend paremat eesti romaani, in: Luup 18/1998, S. 40.

2009 m., įgyvendinant Jaak Soans sumanymą, Valgos Säde parke pastatyta 4,5 m aukščio Nipernadžio bronzinė skulptūra."Valgas avati August Gailiti mälestuseks Nipernaadi skulptuur" Postimees, 17.10.2009

Žodis nipernaadi kartais vartojamas bendrine prasme, taip įvardijant nuotykių ištroškusį keliautoją, ieškantį naujų potyrių atokesniuose keliuose, toliau nuo įprasto gyvenimo. Pavyzdžiui, „Kuku Raadio“ eteryje transliuota kelionių laida „Nipernaadid“. Žiniasklaidoje „nipernaadiga“ netgi lyginama su Europos Sąjunga.Anu Kikas "Euroopa Liit nagu Nipernaadi" Postimees, 13.08.2012

Talino centrinės bibliotekos autobusas pavadintas „Katarina Jee“ (pagal vieną knygos veikėjų).

Nuo 2001 m. veikia „Nipernaadi“ kelionių klubas."Nipernaadi lugu"

 Išnašos 

Kategorija:Estijos kultūra
Kategorija:Romanai